Source: http://www.gazetasv.ro/csu-suceava-si-csm-bucuresti-deschid-noul-sezon-handbalistic-in-sala-lps/
Timestamp: 2018-03-21 03:01:37+00:00

Document:
CSU Suceava şi CSM Bucureşti deschid noul sezon handbalistic în sala LPS | GazetaSV.ro
CSU Suceava şi CSM Bucureşti deschid noul sezon handbalistic în sala LPS
CSU Suceava primeste sambata, de la ora 18.00, in sala “Dumitru Bernicu”, vizita vicecampioanei CSM Bucuresti, in primul meci pe care universitarii il disputa pe teren propriu in noul sezon al Ligii Zimbrilor la handbal masculin.
Adi Chirut mizeaza pe sprijinul publicului in incercarea studentilor de a produce o noua surpriza in campionat. “Orice calcule am face, diferenta dintre noi si cei de la CSM este net in favoarea bucurestenilor, dar tinand cont de surprizele care au fost in primele doua etape de campionat, ne putem gandi la castigarea celor trei puncte. Suntem constienti de valoarea adversarului de sambata, care nu-si mai permite pasi gresiti dupa cele doua infrangeri, dar vrem sa dam totul pe teren. Trebuie sa luptam, sa ne agatam de orice minge, mai ales ca jucam acasa, unde sper sa avem o sala plina. Avem mare nevoie de sprijinul spectatorilor”, a declarat antrenorul principal al echipei sucevene.
La randul sau, interul Adi Tirzioru considera ca universitarii nu trebuie sa se sperie de numele adversarului de sambata. “Am incasat un dus rece la Steaua, unde am jucat foarte prost. Nu ne-a iesit aproape nimic. Acum ne asteapta un meci foarte greu cu CSM Bucuresti, o echipa care a facut niste achizitii bune in vara. Are o aparare experimentata, dar vom incerca sa dam totul pe teren in incercarea de a cuceri toate cele trei puncte. Nu trebuie sa ne dam la o parte, indiferent de numele adversarului. Speram sa vina cat mai multi oameni la sala, sa le facem o bucurie, sa castigam meciul pentru ei”, a declarat Adi Tirzioru.
Universitarii se confrunta cu doua absente inaintea meciului de sambata, este vorba de Sebastian Polocoser si Bogdan Soldanescu, ambii accidentati pe termen lung. In schimb, este asteptat sa revina pe teren sarbul Dusan Sipka.
Meciul dintre CSU Suceava si CSM Bucuresti va fi condus de brigada nemteana de arbitri Murariu / Tabacariu.
HC Dobrogea Sud – Poli Timisoara
HC Vaslui – Politehnica Iasi
CSU Suceava a depus in aceasta saptamana dosarul pentru obtinerea transei a doua de bani din bugetul pe acest an. “Am reusit sa depunem dosarul si suntem increzatori ca vom primi un raspuns favorabil. Sper sa iesim cat mai repede din acest blocaj financiar pentru ca s-au adunat restante salariale la jucatori pe trei luni de zile”, a precizat antrenorul Adi Chirut.
Scrie un comentariu! la "CSU Suceava şi CSM Bucureşti deschid noul sezon handbalistic în sala LPS"

References: CSM 
 CSM 
 CSM 
 CSM 
 CSM 
 CSM 
 CSM